Sedaj te bomo popeljali skozi nekaj osnovnih vrst teksta, ki ga lahko dodaš v zapis,
vključno z besedilom skladbe. Pokazali ti bomo tudi, kako dodajati akorde.
Ko prvič ustvarjaš projekt, lahko pritisneš gumb "Naprej" tu spodaj,
ki ti prikaže sekcijo, kjer lahko vneseš naslov zapisa,
skladatelja ali avtorja priredbe, podnaslov ter podatke o besedilopiscu ali avtorskih pravicah.
S klikom na "Končaj" lahko vidiš, da so vneseni podatki
že postavljeni v zapis.
Če si že ustvaril zapis in želiš dodati podatke kasneje,
lahko to hitro narediš s klikom na gumb "Dodaj" in izbiro ene izmed opcij pod "Napis".
Besedilo skladbe se lahko tudi tako doda. Najprej izberi noto ali pavzo,
pojdi nazaj do gumba "Dodaj" in izberi Besedilo.
To doda besedilni tekst pod izbrano noto.
To lahko storiš hitreje z uporabo bližnjice Ctrl + L v sistemu Windows
ali Command + L na Macu.
Med dodajanjem besedila lahko pritisneš Presledek za pomik do naslednje note
za nadaljevanje vnašanja besedila.
Če želiš vstaviti vezaj med besedami ali zlogi, pritisni tipko za vezaj,
ki te tudi pomakne do naslednje note. Če želiš ustvariti dolgo podaljševalno črto,
lahko vneseš podčrtaj z bljižnico Shift + Vezaj.
Sedaj, ko sem vnesel nekaj besedila, ga želim prekopirati nekaj taktov kasneje.
Da to storiš, drži tipko Shift in povleci z miško, da izbereš željeno besedilo.
Potem ga kopiraj, izberi drugo noto in pritisni prilepi.
Če želiš nastaviti izpust, ki povezuje dva zloga pod eno noto,
odpri panelo "Lastnosti", izberi gumb "Posebni znaki"
ter izberi eno izmed treh opcij izpusta, ki jih lahko najdeš v oknu "Splošni znaki".
Nenazdnje, da dodaš akorde v zapis, izberi noto ali pavzo,
pritisni gumb "Dodaj" in izberi "Oznaka akorda". To narediš hitreje,
če uporabiš bližnjico Ctrl + K na sistemu Windows ali Command + K na Macu.
Med vnašanjem akordov lahko prav tako pritisneš Presledek za hiter pomik na naslednjo noto ali pavzo.
Oznake akordov pametno prepoznajo različne znake. Na primer,
prisneš lahko veliki B, kateremu sledi mali b, da ustvariš oznako B z nižajem.
Tu vnašam D, lojtro, nič in sedem,
da ustvarim zmanjšani septakord z malo septimo na disu.
Tu pa vnašam F, lojtro, mali m, sedem, oklepaj, mali b, pet in zaklepaj,
da ustvarim oznako za molov septakord z zmanjšano kvinto na fisu.
Za več informacij o različnih vrstah teksta, ki ga lahko vneseš v zapis,
poglej v naš spletni priročnik, do katerega najdeš povezavo v opisu spodaj.
Poskrbi, da se naročiš na kanal, če želiš dobiti obvestila o novih verzijah
ali dodatnih tutorialih.